paragraph_text: Bila je jednom od prozivanih za sjednicama i skupovima u godinama nakon gušenja hrvatskog proljeća. Na sastanku OOSK mjesne organizacije Košut Bajmok od 8. siječnja 1974. godine, na kojem je razmatrana aktivnost općinske organizacije Saveza komunista Subotice na planu "borbe protiv antisamoupravnih snaga", prozvana je da je pokušala vrbovati Belu Durancija za upis u članstvo Matice hrvatske. Srećom po nju, izneseno je mišljenje da "nije nacionalist i da je to uradila u jednom politički teškom momentu".